ПЛАН НА УРОКА

ТЕМА НА УРОКА: Художествени похвати за изграждане на образ на герои в художествения текст

„Серафим”, Йордан Йовков

1. **Подготовка за възприемане на темата- мотивиране на необходимостта от нея.**
	1. Според мястото на урока в системата от уроци върху направление, автор, текст:

УРОКЪТ: Художествени похвати за изграждане на образ на герои в художествения текст

„Серафим”, Йордан Йовков в по- малък мащаб принадлежи към цикъла уроци върху разказ, а в по- голям мащаб към уроци, свързани с темата ЧОВЕКЪТ И ДРУГИТЕ.

В този смисъл изборът на урочната тема са два: първо да се допълнят знанията на учениците за разказ и художествените похвати за изграждане на образ на героя, прилагайки знанията от предходни уроци, с цел изграждане на умения за разпознаване на похватите и прилагането им в анализа, тълкуването, на художестнената творба. Второ да се откри доброто, което живее в човешкото сърце и да се обвърже с актуалния и днес въпрос за човешките взаимоотношения.

 1.2. Според ситуитивните определители на урока:

1.2.1. Според възрастта на учениците:

Урокът предполага умения за интерпретиране на художествена творба и способнаст за общуване. Учениците в шести клас вече са се запознали с първите стъпки на анализа, знаят характерните особености на разказа като вид литературно произвезение. Знаят и художествените похвати за изграждане на образа. Посочените знания и умения са започнали да се изграждат.

1.2.2. Според особеностите на средата, в която ще се проведе урокът: Урокът е предназначен за ученици от шести клас. Това е урок за упражнение. Беседа.

**2. Цели на урока:**

**2.1. Образователни:**

2.1.1. С оглед развитието на социокултурните компетентности на учениците творбата се разглежда в контекста на глобалната тема ЧОВЕКЪТ И ДРУГИТЕ.

2.1.2. С оглед развитието на литературните компетентности на ученика се усвояват знания и умения за изграждане на цялостна характеристика на литературен герой., както и знания за художественото майсторство на Йордан Йовков, като творец на късия разказ и майстор в извайването на човешката душевност.

2.2. Възпитателни:

Свъзват се с вечната битка между доброто и злото в земния свят, с личния избор на всеки един от гераите. Търсят се нравсвените ценности, като трудолюбие, честност, състрадание – добродетели, които надхвърлят времето на случката в разказа, без да променят моралната си сила.

2.3. Развиващи:

В този урок се надграждат знанията за жанровата особенос на разказа. Изграждат се умения за откриване на отделните компоненти в изграждането на цялостна характеристика на литературен герой. Търсят се елементите на портретна характеристика, реч на героя, елементи на биографията и се коментира тяхната въздействаща сила върху читателя.

**3.Вид на урока**

От гледище на познавателната активност на ученика това е урок за упражнение с елементи на обобщение.

Проблемът за Художествените похвати за изграждане на образ на герой в художествения текст се разработва с помощта на беседа, в коята се интерпетират усвоените знания и се прилагат върху конкретен текст. Обсъждат се нравствените ценности на героите, включват се умения за обобщаване.

**4. Дидактически форми на обучение:**

На първо място се използват евристичната беседа и елементи на дискусията. Но социокултурното равнище на учениците не е много висока, поради възрастта им, и затова се използват и елементи на лекция. Използват се още изследователски и репродуктивен метод при самоподготовката на групите**.**

**5. Литературно образователни методи:**

Съпоставителен и интерпретативен.

**6. Предварителна подготовка на урока:**

Класът се разделя на групи/ в зависимост от броя на учениците/; Избира се група за подбор на снимков материал, свързан с илюстраци на разказа; Група за която ще работи върху образа на Серафим; Група, която ще работи върху образа на ЕНЮ; Група за работа върху образа на Павлина.

**7. Ход на урока:**

**7.1 Първа учебна ситуация:**

Подготовка на класа за възприемане на темата: необходимостта от разглеждане на тази тема се аргументира с желанието да разпознаваме детайлите в изграждането на художествения образ в литературната творба, което е част от тълкуването и. В по- голям аспект, изграждайки умения да разчитаме детайлите в поведението на героя - ни помага в реалния живот да разчитаме детайлите в поведението на хората, които ни заобикалят в съвременността.

\*За осъществяването на тази урочна ситуация се поставя въпроса: КАК ЗАПОЧВА РАЗКАЗА „СЕРАФИМ”?

Отговор: С предсавянето на героя Серафим.

\*Защо според вас името на героя е и заглавие на разказа?

Отговор: Защото Серафим е главен герой в разказа, неговите постъпки извеждат на преден план доброто в човешката душа.

\*Знаете ли какво означава името Серафим?

ОТГОВОР: Шестокрил ангел който стои близо до Бога.

\* Какво очакване събужда у читателя това заглавие?

Отговор: Очакване знещо различно; Очакване на нещо хубаво , при което ще победи доброто.

Въвеждане на темата: Този час с вас ще открием художествените похвати, които използва Йордан Йовков в изграждането на своите герои в разказа „ Серафим”. Ще търсим детайлите и ще тълкумаме поведението на героите. Запишете темата в своите тетрадки/ Записвме заглавието на дъската/

С тази малка презентация ще си припомним основните художествени похвати за изграждане на литературен герой/ прави се бърз преговор на изученото/

**7.2. Втора учебна ситуация: Работи се по проблема: Образите в Разказа „ Серафим”.**

Сформират се групи:

Първата група трябва да открие елементи на портретна характеристика на Серафим;

Втората група трябва да открие елементите на портретна характеристика на Еню;

Трета група трябва да открие елементите на портретна характеристика на Павлина.

Обобщаване на отговорите и за писване на дъската:

**Серафим:**

* Нито селянин,нито гражданин;
* Облечен в зимно палто цялото в кръпки; Смачкано бомбе; цървули.
* Дребен, мършав, изгубен в оркъпеното палто като в пашкул;
* ЛИЦЕТО МУ СУХО, ЧЕРНО, С РЯДКА БРАДА, ОЧИТЕ МУ НЕДОСПАЛИ,ВЛАЖНИ И ЗАМЪГЛЕНИ.
* „Мънечек, слабичек”, гологлаз със сплъстена посивяла коса”
* Често се усмихва

**ИЗВОД: Авторът използва много елементи от портретната характеристика на героя, за да изгради ярко отличаваща се човешка личност. Описанието е подробно, детайлно, няма пропуснато нещо- форма, цвят, височина, облекло, очи, усмивка, поглед, сила на гласа. Всеки читател може да „види с очите се този герой”. Много подробно е изобразено палтото на героя, защото то заема важно място в разбирането и съпоставянето на героите.**

**Еню – при този герой открихте ли портретна характеристика? Предполагам, че се затруднихте. Йордан Йовков ни предсавя кръчмаря бегло, акцентирайки само върху очите:**

* Любопитни преценяваши очи/” очите на Еня се завръщаха”, „ продължава да гледа втрещено”, „ без да спира очи някъде”, „ изгледа го продължително”,
* „ Еню прехапа устните си”

**ИЗВОД: Този човек не се отличава външно от повечето хора по онова време. Външността му не е толкова важна за хода на случката в разказа. Но очите и погледа отразяват душата на човека. Очите на героя нямат определен цвят, но погледът е любопитен, безличен, безстрастен, той вижда, но не чувства, слуша, но не вижда и чува с душата си.**

**Павлина:**

* Запърполи с полите си
* Шепне
* „забрадила , че лицето и не се виждаше”
* По вървежа и се разбира, че е млада

**ИЗВОД: Образът на Павлина също е предаден с няколко щриха, защото човешката болка и страдание могат да споходят всеки,т.е. този образ също не е различен и отличаващ се, защото страданието има универсален образ.**

**7.3. Третата урочна ситуация е свързана с откриването на и анализирането на речевите характеристики на героите; поведенческите характеристики и елементите на биографията на героите.**

**На сформираните групи се поставят следните задачи:**

* **Първа група проследява речта на Серафим;**
* **Втора група проследява речта на Еню;**
* **Трета група проследява речта на Павлина;**
* **Четвърта група открива елементите на биография в изграждането на героите.**

**7.4. Четвъртата урочна ситуация е обобщаваща**

**ИЗВОДИ:**

**СЕРАФИМ:**

* **Речта на Серафим етиха, често придружена с тиха усмивка. Премерена, той се стреми да не нарани хората;” говори ниско, като че се боеше да не го чуе някой, с разширени и учудени очи,а после изведнъж се засмиваше…”; Когато разпитва за Павлина шепне.**
* **Малко работи, бавно пипа, но не обича да безделничи- винаги прави нещо**
* **Биографичните данни са по- скоро отделни елеминти- няма конкретика, споменато е географското понятие на последното му работно място- Белица, сякаш да се докаже, че наистина има такъв човек.**
* **Прави добро, както и работи – тихо, кротко с усмивка, без да изтъква стореното.**
* **Въпрос- след като открихме всички видове характеристики, които авторът е използвал в изграждането на Серафим Как мислите приляга ли името Серафим на същността на героя?**

Отговор: Да, защото героят е честен, състрадателен и добър човек, който разбира болката на една непозната жена, дава спестените си пари на нея в името на човешкия живот с пълното съзнание, че здравето е по- важно от идно палто. Серафим е беден човек, няма много пари, но има богата душа- ангелска.

**ЕНЮ:**

**Няма изграден конкретен образ. Погледът му изразява една бедна духовна личност, за която парите са най- важното нещо. Той е богат човек, има кръчма, но не вижда болката дори на своята кръстница. Според българската традиция кръстникът има задължението да напътства кръщелника си , да му помага в болест и беда. Еню не го прави. Речта му показва един груб човек, който говори високо дори когато Павлина тихо споделя болката си. Към чуждия Серафим проявява , сякаш щедрост, предлагайки му подслон, легло и топлина, но Серафим не приема предложеното, защото вижда студеното му сърце.**

**ПАВЛИНА:**

**Няма представен конкретен образ , тя е млада жена със скрито лице, сякаш се пази от хората, не искат да знаят за нещастието и. Говори тихо, но когато иска Еню да и помогне заприказва високо, за да го убеди. Когато търси пари , за да заведе мъжа си в болница – шепне. Когато Еню и отказва помощта си :” Жената млъкна и заплака”, вие като пребита и хълца . Цялото и поведение говори за непосилната и болка и безпомощност.**

**Йордан Йовков владее художествените похвати за изграждане на образа на литературен герой и създава ярки и незабравими образи.**

**7.5. Последната урочна ситуация е задаване на домашна работа на тема: Предайте историята от името на Серафим под заглавие „Пари за Павлина”**

Изготвил: Ангелина Маркова – старши учител по български език и литература в Първо основно училище „ Св.Св Кирил и Методий”.